lv en lv fr lt lv eo lv lv lv lv lv sl en lv lv lv lv lv lv lv lv lv lv lv lv lv en it lv lv lv lv lv en lv lv lv lv en lv lv lv lv lv hbs_lat lv lv lv lv lv lv lv lv lv lv lv lv lv lt lv lv lv lv lv lv en lv lv lv en lv en en en en
Sēsim daudzveidību! Sadarbības iespējas sēklu daudzveidības likumdošanas veicināšanai
VĒLOS KĻŪT PAR LBLA BIEDRU
Bioloģiskā daudzveidība ir veselīgas vides un ilgtspējīgas lauksaimniecības pamatā. Sēklu un šķirņu daudzveidība ļauj augiem pielāgoties dažādiem augšanas apstākļiem, kā arī klimata pārmaiņām. Taču pasaules lauksaimniecības tendences apdraud lauksaimniecības ģenētisko, šķirņu un sugu daudzveidību un ierobežo mazo zemkopju un dārzkopju iespējas.
2011. gadā pirmo reizi kā sēklu lolotāju domu biedru grupa rīkojām semināru “Sēsim nākotni!”, kura ietvaros izveidojām sadarbību ar Latvijas Ģenētisko resursu centru, zinātniskiem institūtiem un citām iestādēm daudzveidības veicināšanai. Kopš tā laika ir nodibināta pirmā sēklu bibliotēka Ikšķiles brīvajā skolā un ik gadu tiek rīkota sēklu apmaiņa, kā arī šī tēma tiek popularizēta presē. Kopš 2017. gada Latvijas Permakultūras biedrība darbojas Nordplus projektā “Audzēsim sēklu audzētājus” sadarbībā ar Dānijas sēklu glabātāju apvienību, Lietuvas dabīgās lauksaimniecības institūtu un Igaunijas sēklu daudzveidības biedrību “Maadjas”.
Nordplus projekta ietvaros plānojam arī semināru par daudzveidību veicinošas likumdošanas radīšanas iespējām. Vēlamies atskatīties un izvērtēt padarīto un kopīgi izvirzīt tālākās rīcības prioritātes.
identificēt veiksmes, trūkumus un iespējas daudzveidības veicinošā likumdošanā;
veicināt sabiedrības un ekspertu plašāku sadarbību likumdošanas veidošanā;
ierosināt reģionālu sadarbību sēklu likumdošanas jautājumos;
radīt iespējas, it sevišķi mazajiem audzētājiem, piedalīties sēklu un šķirņu saglabāšanā un daudzveidības veicināšanā.
Seminārā ar savu pieredzi daudzveidības saglabāšanā un likumdošanas izmaiņu panākšanā dalīsies Dānijas sēklu glabātāju apvienības eksperte Vivi Logan. Ar saviem ieskatiem un iecerēm dalīsies arī Lietuvas dabīgās lauksaimniecības institūta un Igaunijas sēklu daudzveidības biedrības “Maadjas” pārstāvji.
Seminārā aicinām piedalīties iesaistītos ekspertus, zemkopjus, dārzniekus, sēklu lolotājus un visus interesentus.
Dalību lūdzam pieteikt šeit: https://ej.uz/Sesim_daudzveidibu
Ievads un iepazīšanās (10.00-10.20) – Guntra Aistara, LPB
Latvijas permakultūras biedrības loma sēklu lološanā un ekoloģisku pārmaiņu veicināšanā – Elgars Felcis, LPB
Latvijas līdzšinējā pieredze: sēklu bibliotēka, sēklu apmaiņas – Sandra Stabinge, LPB
Nordplus projekta pārskats un ieceres – Ilze Mežniece, LPB
Ģenētisko resursu saglabāšana – Sandra Stabinge, LPB (10.20-11.00)
Kāpēc daudzveidība? Kāpēc glabāt sēklas? Dānijas sēklu glabātāju pieredze – Vivi Logan, DSG
Latvijas augu ģenētiskie resursi un in situ saglabāšanas sadarbības iespējas – Agnese Gailīte, Ģenētisko resursu centrs
Igaunijas un Somijas ģenētisko resursu saglabāšanas pieredze – Annika Michelson, Maadjas
Sēklu likumdošana (11.00-11.45) – Ilze Mežniece, LPB
Latvijas sēklu likumdošana – Laura Laizāne, Zemkopības Ministrija
Lietuvas pieredze likumdošanas pārskatīšanā – Gražvydas Jegelevicius, Lietuvas dabīgās lauksaimniecības institūts
Dānijas pieredze likumdošanas pārskatīšanā – Vivi Logan, DSG
Eiropas un Latvijas sēklu lolotāju ieceres – Guntra Aistara, Daina Mūrniece, Ilze Mežniece, LPB
Kafija un uzkodas (11.45-12.15
Paneļdiskusijas: nozaru pieredze, šķēršļi un sadarbības iespējas
Dārzeņu šķirņu kolekcionāru sēklas – izplatīšana, pieredze (12.15-13.15) – Guntra Aistara, LPB
Sēklu un šķirņu aprites likuma un dārzeņu noteikumu prasības attiecībā uz kolekcionāriem – Laura Laizāne, Zemkopības ministrija
Kolekcionāru šķirņu definīcija un tās vērtība – Līga Lepse, Pūres DIS
Kolekcionāru pieredze – Elga Bražūne, Sarma Žarčinska, Klubs Tomāts
Diskusija par dārzeņu kolekcionāru šķirnes regulējumu un nākotnes iespējām
Jaunā bioloģiskās lauksaimniecības regula – iespējas, riski un Latvijai vēlamās rīcības (13.15-14.30) – Daina Mūrniece, LPB
Jaunā ES bioloģiskās lauksaimniecības regula – Līga Drozdovska, Everita Kalvāne, Zemkopības ministrija
Eiropas sabiedrisko organizāciju diskusijas par jauno bioloģiskās lauksaimniecības regulu – Daina Mūrniece, LPB
Pētījumi par miežu populācijām un dalība EK pagaidu eksperimentā par heterogēna materiāla tirdzniecību – Linda Legzdiņa, Agroresursu un ekonomikas institūts
Laukaugu selekcija bioloģiskajai lauksaimniecībai – Ilze Skrabule, Agroresursu un ekonomikas institūts
Bioloģiskās sēklu audzēšanas nozares vajadzības – Gustavs Norkārklis, Jānis Sietiņsons, LBLA
Diskusija par bioloģiskās lauksaimniecības regulas iespējām Latvijā
Kafija un uzkodas  (14.30-15.00)
Saglabājamās šķirnes – pieredze, trūkumi un iespējas (15.00-16.00) – llze Mežniece, LPB
Saglabājamo šķirņu un noteiktos apstākļos audzējamo dārzeņu šķirņu likumdošana – Laura Laizāne, Zemkopības ministrija
Saglabājamās sējas kaņepju šķirnes “Adzelvieši” reģistrēšanas pieredze – Iveta Pāvula, SIA Spelta
Zirņu un pupu ģenētisko resursu daudzveidības novērtēšanas pieredze – Aina Kokare, Agroresursu un ekonomikas institūts
Ģenētisko resursu centra loma saglabājamo šķirņu reģistrācijā –  Agnese Gailīte, Ģenētisko resursu centrs
Diskusija par esošo situāciju un iespējamām pārmaiņām
Diskusija: nākotnes vīzijas un iespējas likumdošanas jomās (16.00-17.00) – Guntra Aistara, LPB
Idejas un priekšlikumi pārmaiņām un sadarbībai Latvijai un Baltijas valstīs